Aalborg Stiftstidende, 1844-05-07
Anonymen i Thist. Av. er i sine Bestræbelser for det Armenes Vel utrættelig i Beskyldninger imod Dampskibet "Limfjorden og os, hvilke sidste Angreb ikke lade noget i Uforskammenhed tilbage at vente. Vi skulde visselig heller ikke have spildt et Ord paa den Slags Angribere naar ikke enkelte Træk i Jnseratet fordrede nærmere Replicering. Anonymen forsikkrer naturligviis ikke at have havt mindste skadesto Hensigt; han anseet sig kun at have opfyldt en Borgerpligt ved at advare mod at betroe sig til Dampskibet "Liimfjorden, og er med Hensyn til denne Pligtopfyldelse saa om at han ikke har villet tabe et Øiebliks Tid af Frygt for at blive sat under offentlig Tiltale og idømt Straf for at have fordugt Ting, som kunne sætte Liv, Helbred og Eiendom i Fare. Denne Tiltale mener han nu maa træffe dette Blads Redacteur, for at skulle have skjult for Publicums Øine hvad der er ham meget vel bekjendt, ja som han maaskee (!) har seet foregaae under sine Øine. Den stakkels Mand betragter sig som Organet for Publicums "Mod og vide vi ikke, om det er i denne ulykkelige Begrebsforvirring at han har ladet sin Ubesindighed rase afsted med sig; thi der hører dog en stor Portion Uforskammenhed til, gererende sig som Publicums Organ, for dette falskeligen at sigte en Anden for med Flid at dølge hvad man veed og hvis Fordølgelse kunde afstedkomme, saadanne Farer, for Liv, Lemmer og Eiendom. Vi have lige saa lidet været Vidne til Liimfjordens Provetoure som det nogensinde er kommet os for Kundskab, at Uheld af den Natur, der ere beskrevne, skulle have tilstødt det eller at et Factum skulde være fremtraadt, der kunde gjøre Reisen med dette Skib utilraadeligt. Vi ville her imidlertid ikke opholde os ved, at Manden partout vil vide bedre end os selv hvad vi vide og ikke vide, men, efter hvad vi ved senere Forespørgsel have kunnet bringe i Erfaring, skal Dampskibet "Liimfjordens Maskiner, aldeles ikke have lidt mindste Bræk eller Svækkelse, idet kun i Kjedelen - der er heelt forskjellig fra Maskineriet – nogle Nagler vare sprungne og havde gjort den utæt, hvisaarsag Entrepreneuren havde besluttet at lade en fuldstændig ny Bund isætte. Vi kunne herom ingen bestemt Mening have, eftersom vi ikke have havt Leilighed til at erhverve os selv Kundskab herom, men i alt Fald synes dog det Factum, at det lille Dampskib uhindret i mindre end et Dogn kunde tilbagelægge Farten over Havet til Kjøbenhavn, at godtgjøre, at de Beskyldninger, der ere førte mod Maskineriet, ere grundløse og maae fælde deres Ophavsmand. Vi have i ingen Stavelse udtalt noget "Forsvar for Dampskibet "Liimfjorden", hvis Sag det selv vil blive at godtgjøre dets Brugbarhed eller ikke (og hvis Eier er os saa fremmed, at vi mindst kunne kaldes gode Venner, men vi have kun taget Ordet imod den taabelige Beskyldning, at vi maatte være pligtige til at kjende og referere Fataliteter, og imod den Usselhed, der i det Hele har kundgjort sig i Lysten til at ville have en Entreprise, der beroer paa Publicums Tillid, uden Beføielse nedsat og tilintetgjort fordi dens Stierne har været mindre gunstig end dens vistnok vel udstyrede og i alt Fald af Lykken mere favoriserede Medbeilers. Det maa staae til Enhver at bedømme, om det er os eller vor galdeblærede Modstander der heri har brudt Liberalismens Pligter. Hans Yttringer om vor offentlige Charakteer og de private Hensyn, han beskylder denne at være inficeret af, ere af den Beskaffenhed, at vi ikke paa dette Sted skulle underkaste dem Drøftelsen. Naar forøvrigt vor Jnjuriant paa sin Dampskibsreise ogsaa damper ind paa Politikkens Gebeet og vil gaae iland ved Liberalismen, da maae vi raade ham selv til at være en Smule forsigtig med sin Landgang, thi det kunde hænde sig, at Baaden joller om for han er kommen over Skjærene, der have været et Charyddis for saa mange liberale Coquetter og sminkede Krukker. Vi for vor Deel ville kun have vor Tro bedømt efter vore Gierninger, der ligge aabne og aldrig have søgt Maske. Om Anonymen eller de, han kalder vil, troe paa vor Liberalisme, er os derfor meer end ligegyldigt; vi ønske kun Tillid hos dem, der ubetinget troe vor Ærlighed, og foragte den Slags "Liberalisme", hvis Navnet dermed tør vanhelliges –, der hyller sig i Hykleriets lette Vendekaabe.